  Майя Бывальцева Сарапул-Воткинск улосвыл сюреслэсь 7 иськем люкетсэ выльдозы Удмуртиын. 16-тӥ толшоре элькун кивалтэт итывылэз радъянъя ӵектосэз юнматӥз. «Кык улон интыос герӟамын луозы — Ольховка гурт но Перевозной черкогурт, сюреслэн огъя кузьдалаез 15 иськем, выльдыны чаклам люкетэзлэн — 6,9 иськем. Ӵектосын геометри мертэтъёсты воштыны но кӧня ке объектъёсты пуктыны чакламын. Дуныз 280 миллион манет пала. Объект Ижкар агломерациысь сюресъёсты азинтонъя 2019-тӥ арлы ужанрадлыке пыртэмын», — улосвыл кивалтэтлэн азьвалтэтэзлэн кенешоназ вераз Удмуртиысь транспортъя но сюрес возёсъя министрлэн воштӥсез Алексей Горбачёв. Али сюреслэн со люкетэз векчиятэм изэн шобыртэмын. «Со люкет, кудӥз сярысь ми кӧня ке ар вераськиськомы ни, Ижевск-Воткинск сюрес вылысь югдурез капчиятыны юрттоз», — пусйиз элькун кивалтэтлэн тӧроез Виктор Савельев. Тегъёс: Авто Ижкар ВикторСавельев Сарапул Удмуртия сюресъёс кивалтэт тупатъянужъёс Вотка  